15. septembra 1935 sta bila sprejeta t. i. Nürnberška zakona. Po prvem so bili lahko državljani le ljudje »nemške ali sorodne krvi«, drugi pa je kriminaliziral poroke in spolne odnose med Judi in državljani. Podobno zakonodajo so do leta 1941 sprejele tudi nemške zaveznice: Italija, Madžarska, Romunija, Slovaška, Vichyjska Francija in Hrvaška banovina. Kmalu po priključitvi Avstrije 12. marca 1938 so tudi avstrijski nacisti začeli vandalizirati tamkajšnje trgovine judovskih lastnikov, posameznike pa so javno poniževali (morali so denimo ribati ulice). Sčasoma so bile v Avstriji sprejete vse omejitve, ki so že veljale v Nemčiji.